**Javno stališče Zveze nevladnih organizacij za avtizem Slovenije**

**glede predloga zakona o spremembah in dopolnitvah**

**Zakona o nalezljivih boleznih (ZNB-B)**

**Zveza nevladnih organizacij za avtizem Slovenije nasprotuje sprejetju predloga zakona o spremembah in dopolnitvah Zakona o nalezljivih boleznih (ZNB-B).**

Incidenca avtizma strmo narašča in znanost intenzivno išče vzroke za ta porast, obširne genetske raziskave niso dale odgovorov in vse bolj se izkazuje, da so za porast v veliki meri odgovorni okoljski dejavniki. Tudi cepiva se že dlje časa preiskuje glede možnega vpliva na porast avtizma, vendar pa raziskave niso dale enoznačnega odgovora.

Tudi v Sloveniji je precej staršev, ki so pri svojih otrocih opazili razvoj posameznih simptomov s spektra avtizma prav v času po cepljenju z obveznimi otroškimi cepivi. Pediatri teh njihovih opažanj praviloma ne vpisujejo v zdravstvene kartone in tudi varuhinja človekovih pravic to prakso označuje kot sporno ter posledično zapiše: »S svojo odločitvijo, da določenega dejstva ne vpišejo v zdravstveno dokumentacijo, v kasnejšem postopku onemogočijo objektivno dodatno presojo upravičenosti opustitve cepljenja, ki temelji na zdravstveni dokumentaciji. Varuh ocenjuje, da bi morali zakon o nalezljivih boleznih v omenjenem delu ustrezno dopolniti, še preden bi zaostrovali sankcije, ki bodo prizadele necepljene otroke in njihove starše. Zato Varuh predlaga tehten razmislek pred odločitvijo o nadaljnjem postopku sprejemanja predlagane zakonske novele. Ne glede na odločitev predlagateljev zakonske novele in Državnega zbora pa bo po Varuhovem mnenju treba opraviti celovito revizijo uresničevanja zakona o nalezljivih boleznih, na kar bomo tudi opozorili pristojne.«

**Z navedenim mnenjem varuhinje človekovih pravic se v celoti strinjamo in zato tudi Zveza nevladnih organizacij za avtizem Slovenije ne podpira predlog zakona o spremembah in dopolnitvah Zakona o nalezljivih boleznih (ZNB-B).**

Danilo Koren

Združenje bodi ZDRAV